Chrám svätého Mikuláša (Dolen)

Chrám svätého Mikuláša () je pravoslávny chrám z prvej polovice 19. storočia nachádzajúci sa v dedine Dolen v Blagoevgradskej oblasti v južnom Bulharsku. Má priznaný štatút kultúrnej pamiatky.satovcha.bg

 Charakteristika a dejiny 
Chrám svätého Mikuláša bol postavaný v období bulharského národného obrodenia v rokoch 1834 - 1837.opoznai.bg Zvonica bola úplne dokončená až o 100 rokov neskôr. V roku 1977 bola dedina Dolen vyhlásená za architektonicko-historickú rezerváciu a budove chrámu bol spolu s ďalšími 70 stavbami v dedine priznaný štatút kultúrnej pamiatky.peika.bgpochivka.bgpateshestvia.nettravel.rozali.com

Budova je zvnútra bohato vyzdobená stenomaľbami a stropná drevená časť je taktiež farebne zdobená. Raritou sú fresky znázorňujúce diabla a jeho pomocníkov, ktoré sa nachádzajú napravo od vchodu do budovy chrámu. Okrem stenomalieb a zdobeného stropu sa v chráme nachadza aj veľké množstvo vzácnych ikon, ktoré boli podarované z rôznych častí sveta. Časť ikon, ktoré sa nachádzajú vo vrchnej časti ikonostasu, vyhotovil známy stenopisec Georgi Filipov.   

Súčasťou chrámu bola aj škola, ktorá sa nachádza v podzemnej miestnosti.

Chrámový zvon bol počas histórie chrámu dvakrát ukradnutý, ale v obidvoch prípadoch sa znovu našiel. Po druhej krádeži bol zvon upravený tak, aby bol ťažší a tým viac zabezpečený proti ďalšiemu prípadnému odcudzeniu. Tohto sa dosiahlo tak, že miestni obyvatelia roztopili medené sudy a vzniknutá kovová hmota, spolu s kovovou hmotou, ktorá vznikla roztavením zlata, ktoré na tento účel bolo darované z Ruska bola pritavená na zvon.

 Galéria 

 Referencie 

Kategória:Pravoslávne chrámy v Bulharsku
Kategória:Kostoly z obdobia bulharského národného obrodenia
Kategória:Kultúrne pamiatky v Bulharsku
Kategória:Kostoly zasvätené svätému Mikulášovi
Kategória:Architektúra z 1837
Kategória:Dolen (Blagoevgrad)